b"\n_START_ARTICLE_\nR\xc3\xa0bia (malaltia)\n_START_SECTION_\nEtiologia\n_START_PARAGRAPH_\nLa r\xc3\xa0bia \xc3\xa9s causada per un virus que pot ser transm\xc3\xa8s a qualsevol mam\xc3\xadfer. Des d'un gos fins a qualsevol animal normalment rural entre els quals trobem el bestiar, les rates, etc. La transmissi\xc3\xb3 nom\xc3\xa9s \xc3\xa9s possible mitjan\xc3\xa7ant el contacte directe amb un vector portador o amb material biol\xc3\xb2gic procedent d'aquest, ja que en tractar-se d'un virus amb un d'embolcall lip\xc3\xaddic \xc3\xa9s molt sensible als factors ambientals (p. ex.: dessecaci\xc3\xb3, llum)._NEWLINE_El virus es troba comunament en els nervis o en la saliva de l'animal afectat. Habitualment, per\xc3\xb2 no sempre, el virus \xc3\xa9s transm\xc3\xa8s gr\xc3\xa0cies a una mossegada. En molts casos l'animal \xc3\xa9s extremadament violent i ataca sense provocaci\xc3\xb3 aparent.\n_START_SECTION_\nTractament\n_START_PARAGRAPH_\nL'\xc3\xbanica opci\xc3\xb3 de tractament \xc3\xa9s subministrar immunoglobulina i injectar una vacuna contra el virus, la qual cosa nom\xc3\xa9s \xc3\xa9s efica\xc3\xa7 durant la fase d'incubaci\xc3\xb3 i es recomana instaurar un tractament profil\xc3\xa0ctic preferentment durant les primeres hores despr\xc3\xa9s d'una possible exposici\xc3\xb3._NEWLINE_La vacuna es fabrica a partir de virus a\xc3\xafllats d'animals morts. Es fan cr\xc3\xa9ixer sobre cultius cel\xc2\xb7lulars i despr\xc3\xa9s es purifiquen i inactiven amb diferents subst\xc3\xa0ncies qu\xc3\xadmiques. \xc3\x89s necessari aplicar entre 4 i 6 dosis._NEWLINE_El tractament immediat despr\xc3\xa9s d'una possible exposici\xc3\xb3 al virus de la r\xc3\xa0bia (p. ex.: mossegada o esgarrapada d'algun mam\xc3\xadfer) impedeix el desenvolupament dels s\xc3\xadmptomes, els quals, en abs\xc3\xa8ncia de tractament, condueixen irremeiablement a la mort. \xc3\x89s recomanable rentar amb aigua i sab\xc3\xb3, acuradament i sense raspar la ferida, ja que d'aquesta manera s'ajuda a eliminar el virus, i acudir tot seguit a un centre hospitalari per rebre atenci\xc3\xb3 especialitzada. Tal atenci\xc3\xb3 en general consisteix en l'aplicaci\xc3\xb3 de la vacuna postexposici\xc3\xb3 en els dos dies seg\xc3\xbcents a la mossegada. Les mesures de prevenci\xc3\xb3 de r\xc3\xa0bia en humans comprenen tant al tractament profil\xc3\xa0ctic pre o postexposici\xc3\xb3 com les d'intervenci\xc3\xb3 sobre els hostes del virus de la r\xc3\xa0bia. El tractament postexposici\xc3\xb3 contempla l'aplicaci\xc3\xb3 d'una sola dosi de vacuna antir\xc3\xa0bica (esquema redu\xc3\xaft 10 dosi) o aplicaci\xc3\xb3 de vacuna antir\xc3\xa0bica + s\xc3\xa8rum antir\xc3\xa0bic (esquema cl\xc3\xa0ssic 14 dosi m\xc3\xa9s s\xc3\xa8rum) i l'esmentat esquema dep\xc3\xa8n del tipus d'exposici\xc3\xb3 i de la condici\xc3\xb3 de l'animal agressor. Sovint es recomana la vacunaci\xc3\xb3 al personal que per ra\xc3\xb3 de la seva ocupaci\xc3\xb3 puguin entrar en contacte amb mam\xc3\xadfers (veterinaris, metges, personal de control de plagues).\n_START_SECTION_\nInducci\xc3\xb3 del coma\n_START_PARAGRAPH_\nS'ha reportat un \xc3\xbanic cas al m\xc3\xb3n en el qual se sobrevisqu\xc3\xa9 a la r\xc3\xa0bia despr\xc3\xa9s que s'indu\xc3\xads al pacient un estat de coma. Mitjan\xc3\xa7ant aquest proc\xc3\xa9s, els metges van ser capa\xc3\xa7os de curar la malaltia en aquest cas particular. Intents posteriors de coma indu\xc3\xaft com a m\xc3\xa8tode de tractament, han fallat. Recentment (10/04/08) a Cali, Col\xc3\xb2mbia, diaris locals van reportar que pel que sembla un pacient d'11 anys es va recuperar satisfact\xc3\xb2riament d'aquesta malaltia despr\xc3\xa9s de la inducci\xc3\xb3 d'un estat de coma. Tanmateix no s'ha reportat cient\xc3\xadficament la veracitat d'aquestes afirmacions.\n_START_SECTION_\nEpidemiologia\n_START_PARAGRAPH_\nEls gossos s\xc3\xb3n un dels animals que solen transmetre el virus de la r\xc3\xa0bia als humans, per l'agressivitat natural que t\xc3\xa9 aquesta esp\xc3\xa8cie sota els efectes de la malaltia. Aquesta no \xc3\xa9s malaltia rara en zones urbanes amb altes densitats de poblaci\xc3\xb3 canina._NEWLINE_La r\xc3\xa0bia urbana es presenta majorment en zones d'alta densitat poblacional canina; per aix\xc3\xb2, la mesura de prevenci\xc3\xb3 m\xc3\xa9s efica\xc3\xa7 per tallar aquest cicle de transmissi\xc3\xb3 de la r\xc3\xa0bia a poblaci\xc3\xb3 canina s\xc3\xb3n les campanyes massives de vacunaci\xc3\xb3 antir\xc3\xa0bica canina, de manera de tallar la cadena de transmissi\xc3\xb3 del virus de la r\xc3\xa0bia, a trav\xc3\xa9s de la immunitzaci\xc3\xb3 dels cans susceptibles a la r\xc3\xa0bia._NEWLINE_Els ratpenats s\xc3\xb3n els principals transmissors de la r\xc3\xa0bia silvestre en zones selv\xc3\xa0tiques, sent m\xc3\xa9s dif\xc3\xadcil el seu control eficient."